द्वितीय एवं विदेशी भाषा के रूप में हिदी की संयुक्त क्रिया के अधिगम में आगत समस्याएँ
हिंदी की संयुक्त क्रिया संरचना एवं अर्थ की दृष्टि से विशिष्ट स्थान रखती है। हिंदी क्रिया में संयुक्त क्रिया के अभाव में विचारों को अभिव्यक्त करना दष्कर है। हिंदी क्रिया की संपूर्ण अभिव्यक्ति में संयुक्त क्रिया का प्रयोग बहुतायत होता है। हिंदी की भाषिक संरचना में संयुक्त क्रिया जटिलतम संरचनाओं में से एक है। इसकी अर्थगत सूक्ष्मता एवं विविधता अनुपम है। संयुक्त क्रिया की संरचना में दो क्रियाएँ एक साथ प्रयुक्त होती हैं, जिसमें प्रथम क्रिया या मुख्य क्रिया का अपना कोशीय अर्थ होता है तथा दूसरी क्रिया कोशीय अर्थ को छोड़कर पहले क्रिया के अर्थ को रंजित करती है, इसलिए इसे रंजक क्रिया भी कहते हैं। उदाहरण देखिए- आज सुबह छह बजे उठ गया था। मैंने उसका काम कर दिया है। उपयुक्त उदाहरणों में पहले और दूसरे वाक्य में क्रमशः 'उठ गया' और 'कर दिया' संयुक्त क्रियाएँ हैं। पहले उदाहरण में क्रिया की पहली क्रिया 'उठ' अपने मूल या कोशीय अर्थ में वाक्य में प्रयुक्त हुई है तथा दूसरी क्रिया 'गयो' अपने मूल अर्थ को छोड़कर पहली क्रिया के अर्थ को रंजित करते हुए 'उठने का कार्य पूर्ण होने' के अर्थ को द्योतित कर रही है। इसी प्रकार दूसरे वाक्य में 'कर दिया' का अर्थ किसी दूसरे का कार्य संपन्न करने के अर्थ में है, जिसमें 'कर' अपने मूल अर्थ में तथा 'दिया' पहली क्रिया के अर्थ को पूर्णता प्रदान करती है। 'दिया' का प्रयोग इस संदर्भ में किसी दूसरे के कार्य को पूरा करने के अर्थ में हुआ है। संयुक्त क्रिया का प्रयोग-हिंदी क्रिया में संयुक्त क्रिया का प्रयोग कितना अधिक होता है, इस संदर्भ में हिंदी कार्पोरा परियोजना, केंद्रीय हिंदी संस्थान आगरा के अंतर्गत विकसित कॉर्पस में 'निकलना' क्रिया के प्रयोग से देखा जा सकता है। 3 करोड़ कॉर्पस में 'निकलना' क्रिया का प्रयोग 18,307 हुआ है। इसका विवरण इस प्रकार है-
गोरखनाथ के चिन्तन में शुद्धि, साधना और मुक्ति: एक दार्शनिक अध्ययन
गोरखनाथ के दार्शनिक चिंतन में शुद्धि, साधना और मुक्ति मानव-चेतना के क्रमिक उत्कर्ष की परस्पर सम्बद्ध अवस्थाएँ हैं। इन अवधारणाओं के आलोक में आत्म-साक्षात्कार को शरीर, प्राण, चित्त और चेतना के क्रमिक परिमार्जन से सम्पन्न होने वाली अनुभवपरक साधना के रूप में व्याख्यायित किया गया है। भारतीय दार्शनिक परम्परा में जहाँ अनेक मतों ने शरीर को बन्धन या त्याज्य माना है, वहीं गोरखनाथ शरीर को साधना का अनिवार्य माध्यम तथा मुक्ति का आधार स्वीकार करते हैं। उनके अनुसार शरीर, प्राण और चित्त परस्पर सम्बद्ध तत्त्व हैं, जिनके समन्वित परिष्कार से आत्मानुभूति सम्भव होती है। इस शोध पत्र में हठयोग की दार्शनिक व्याख्या प्रस्तुत करते हुए यह प्रतिपादित किया गया है कि उसका उद्देश्य शरीर को कष्ट देना नहीं, बल्कि शरीर, प्राण और चेतना का संतुलन स्थापित करना है। षट्कर्म, आसन, मुद्राएँ, बन्ध, प्राणायाम आदि को एक क्रमबद्ध साधना-पद्धति के रूप में विवेचित किया गया है, जिसमें प्रत्येक चरण अगले चरण की सफलता का आधार निर्मित करता है। शारीरिक शुद्धि को मानसिक एकाग्रता, प्राण-संतुलन तथा आत्मबोध की पूर्वशर्त के रूप में स्थापित करते हुए यह स्पष्ट किया गया है कि गोरखनाथ के अनुसार आध्यात्मिक उन्नति किसी आकस्मिक अनुभव का परिणाम नहीं, बल्कि अनुशासित साधना की क्रमिक उपलब्धि है। अध्ययन में गोरखनाथ की ‘पिण्ड में ब्रह्माण्ड’ की अवधारणा का भी दार्शनिक विवेचन किया गया है, जिसके अनुसार मानव-शरीर सम्पूर्ण ब्रह्माण्ड का सूक्ष्म प्रतिरूप है। इस आधार पर शरीर का संरक्षण, शुद्धि और अनुशासन केवल व्यक्तिगत साधना का विषय नहीं, बल्कि व्यापक अस्तित्व के प्रति उत्तरदायित्व का भी द्योतक है।
आत्मबोध, मानसिक शान्ति एवं जीवन-दृष्टि के सन्दर्भ में अद्वैत वेदान्त की उपादेयता
वर्तमान सूचना-प्रधान एवं तीव्र परिवर्तनशील सामाजिक परिवेश में मानसिक अशान्ति, अस्तित्वगत असुरक्षा तथा जीवन के वास्तविक उद्देश्य के प्रति उत्पन्न भ्रम मानव जीवन की प्रमुख चुनौतियों के रूप में उभर रहे हैं। इस शोध-पत्र में इन समस्याओं के समाधान के संदर्भ में आदि शंकराचार्य द्वारा प्रतिपादित अद्वैत वेदान्त की दार्शनिक उपादेयता का विश्लेषण किया गया है। अध्ययन का उद्देश्य यह स्पष्ट करना है कि अद्वैत वेदान्त केवल सैद्धान्तिक दर्शन न होकर आत्मबोध, मानसिक शान्ति तथा सम्यक् जीवन-दृष्टि की एक व्यावहारिक ज्ञान-परम्परा है। शोध पत्र में अद्वैत वेदान्त के मूल सिद्धान्तों- अविद्या, ब्रह्म-आत्म ऐक्य, साधन-चतुष्टय, श्रवण, मनन तथा निदिध्यासन का दार्शनिक एवं विश्लेषणात्मक अध्ययन प्रस्तुत किया गया है। यह प्रतिपादित किया गया है कि मानव के दुःख, बन्धन तथा मानसिक अशान्ति का मूल कारण बाह्य परिस्थितियाँ नहीं, बल्कि आत्मस्वरूप के प्रति अज्ञान एवं मिथ्या आरोपण है। अतः आत्मज्ञान के माध्यम से ही स्थायी शान्ति, आन्तरिक संतुलन तथा वास्तविक स्वतंत्रता की प्राप्ति सम्भव है। अध्ययन में यह भी स्पष्ट किया गया है कि साधन-चतुष्टय के माध्यम से साधक के अन्तःकरण का परिष्कार होता है, जबकि श्रवण, मनन एवं निदिध्यासन आत्म-साक्षात्कार की क्रमिक प्रक्रिया को पूर्ण करते हैं। अद्वैत वेदान्त संसार-त्याग का उपदेश नहीं देता, बल्कि संसार में रहते हुए विवेक, वैराग्य, मानसिक अनुशासन तथा आत्मबोध के आधार पर संतुलित एवं सार्थक जीवन जीने की प्रेरणा प्रदान करता है।
ज्ञानपीठ पुरस्कार से सम्मानित विनोद कुमार शुक्ल के उपन्यासों में आम आदमी के जीवन का अंकन हुआ है। प्रस्तुत आलेख में विनोद कुमार शुक्ल की उपन्यास कला का विवेचन किया है। विनोद कुमार शुक्ल के उपन्यासों में आम आदमी के रोज़मर्रा के जीवनानुभव, उसकी परेशानियाँ, संघर्ष आदि का चित्रण है। आपके बच्चों के लिए लिखे गये उपन्यासों में बच्चों के रंग – भरी दुनिया का चित्रण बखूबी से किया है। शुक्ल जी जो बात कहना चाहते हैं उनको शब्दों से गढ़ते नहीं बल्कि शब्दों से खेलने की कोशिश करते हैं। यह उनकी भाषाई कौशल है।
विवेकी राय के कथा-साहित्य में लोक-संस्कृति, आंचलिकता और भाषिक सौंदर्य
औपनिवेशिक दौर में भाषा-संबंधी विमर्श और भारतेन्दु हरिश्चंद्र
औपनिवेशिक काल में हिंदी भाषा से संबंधित विमर्श और उसके जातीय स्वरूप के निर्माण में अनेक ऐतिहासिक घटनाओं, संस्थाओं तथा प्रमुख व्यक्तित्वों की महत्त्वपूर्ण भूमिका रही। इस भाषायी विमर्श को दिशा देने वाले प्रमुख चिंतकों और साहित्यकारों में राजा लक्ष्मण सिंह, सर सैयद अहमद ख़ाँ, राजा शिवप्रसाद ‘सितारेहिन्द’, भारतेन्दु हरिश्चंद्र और उनके मंडल का विशेष स्थान है। इन व्यक्तित्वों ने भाषा, लिपि, शिक्षा, साहित्य और सांस्कृतिक अस्मिता से जुड़े प्रश्नों पर अपने-अपने दृष्टिकोण प्रस्तुत किए, जिनसे हिंदी-उर्दू विवाद तथा हिंदी के स्वतंत्र भाषायी स्वरूप के निर्माण की प्रक्रिया प्रभावित हुई। इनमें भारतेन्दु हरिश्चंद्र की भूमिका अत्यंत महत्त्वपूर्ण रही। उन्होंने अपने साहित्य, पत्रकारिता और सामाजिक-सांस्कृतिक गतिविधियों के माध्यम से हिंदी भाषा के विकास, प्रसार और प्रतिष्ठा के लिए सक्रिय प्रयास किए। वे मातृभाषा को सामाजिक उन्नति, राष्ट्रीय चेतना और सांस्कृतिक आत्मबोध का प्रमुख आधार मानते थे। ‘निज भाषा’ के प्रति उनका आग्रह केवल भाषायी शुद्धता तक सीमित नहीं था, बल्कि वह औपनिवेशिक शासन के बीच भारतीय समाज की अस्मिता, स्वाभिमान और आधुनिक चेतना के निर्माण से भी जुड़ा हुआ था। प्रस्तुत आलेख में औपनिवेशिक दौर के भाषा-संबंधी विमर्श की पृष्ठभूमि का विश्लेषण करते हुए भारतेन्दु हरिश्चंद्र की भाषायी दृष्टि, साहित्यिक भूमिका और हिंदी के जातीय स्वरूप के निर्माण में उनके योगदान का अध्ययन किया गया है।
विवेकी राय के कथा-साहित्य में ग्राम्य जीवन का यथार्थ और बदलता सामाजिक परिदृश्य
हिंदी कथा-साहित्य में ग्रामीण जीवन के यथार्थ, उसकी अंतःकथाओं और बदलते सामाजिक-आर्थिक परिदृश्य को जिस प्रामाणिकता, गहराई और संवेदनशीलता के साथ विवेकी राय ने चित्रित किया है, वह अन्यत्र दुर्लभ है। उनका संपूर्ण कथा-संसार—उपन्यासों और कहानियों—भारतीय ग्राम्य-संस्कृति की धड़कनों, उसके पारंपरिक मूल्यों के विघटन, आधुनिकता के प्रभाव, वर्ग-संघर्ष, जातिगत विसंगतियों और कृषक जीवन के गहरे संकटों का जीवंत दस्तावेज है। उन्होंने गाँव को न तो केवल आदर्श का स्थान बनाया और न ही उसे केवल समस्याओं का अड्डा दिखाया; बल्कि दोनों पक्षों को बड़ी ईमानदारी और संतुलन के साथ उकेरा है। प्रस्तुत शोध-पत्र में विवेकी राय के कथा-साहित्य के विशेष संदर्भ में ग्राम्य जीवन के यथार्थ स्वरूप तथा कालान्तर में बदलते हुए सामाजिक परिदृश्य का गहन और विश्लेषणात्मक अध्ययन प्रस्तुत किया गया है। उनके प्रमुख उपन्यासों जैसे ‘बबूल’, ‘सोमाय की वापसी’, ‘पुरुष पुराण’, ‘मंगल भवन’ और ‘लोकरिन’ के माध्यम से यह स्पष्ट किया गया है कि कैसे एक समय में स्वावलंबी, सामूहिक भावना से ओत-प्रोत और अपनी मिट्टी से गहराई से जुड़े रहने वाला ग्रामीण समाज उत्तर-स्वतंत्रता काल में राजनीतिक स्वार्थों, आर्थिक शोषण, पलायन, बाजारवाद और वैश्वीकरण के दबावों के कारण तेजी से रूपांतरित हो रहा है। भूमि-सुधारों की अधूरी प्रक्रिया, महाजनी संस्कृति का प्रसार, दलीय राजनीति का प्रवेश और शहरी आकर्षण ने गाँव की पारंपरिक संरचना को गहरी चोट पहुँचाई है। विवेकी राय ने इस बदलाव को केवल एक बाह्य संकट या सतही परिवर्तन के रूप में नहीं देखा। उन्होंने ग्रामीण मनुष्य के अंतस में मची उथल-पुथल, उसकी मानसिक द्वंद्व, मूल्य-संकट और पहचान की खोज को भी शिद्दत से रेखांकित किया है। उनके पात्र न तो पूरी तरह आदर्शवादी हैं और न ही निराशावादी; वे वास्तविक मनुष्य हैं जो परंपरा और आधुनिकता, सामूहिकता और वैयक्तिकता, श्रम की गरिमा और आर्थिक विवशता के बीच झूलते हुए दिखाई देते हैं। यह अध्ययन न केवल विवेकी राय के साहित्यिक योगदान को समझने में सहायक है, बल्कि आज के वैश्वीकृत और शहरीकृत युग में ग्रामीण भारत की जटिल वास्तविकताओं को भी बेहतर ढंग से समझने का मार्ग प्रशस्त करता है। उनका कथा-साहित्य हमें याद दिलाता है कि विकास की अंधी दौड़ में हम अपनी जड़ों से कितनी दूर आ चुके हैं और उन जड़ों से जुड़े रहना कितना आवश्यक है।
आंतरिक पुनर्स्मरण: समकालीन जीवनशैली में चेतना के उत्कर्ष का विज्ञान
प्रस्तुत शोध-पत्र समकालीन जीवनशैली की विसंगतियों- मानसिक तनाव, क्षोभ (बर्नआउट) तथा ‘स्वयं से अलगाव’ के संदर्भ में मानव चेतना के उत्कर्ष का दार्शनिक एवं व्यावहारिक विश्लेषण प्रस्तुत करता है। उपभोक्तावादी संस्कृति ने मनुष्य को ऐसी निरंतर ‘ट्रेडमिल’ पर स्थापित कर दिया है, जहाँ बाह्य उपलब्धियों की दौड़ के बावजूद आंतरिक संतोष का अभाव बना रहता है। इस समस्या के समाधान हेतु शोध में श्री अरविन्द के ‘समग्र योग’ और परमहंस योगानंद के ‘क्रियायोग’ का तुलनात्मक अध्ययन किया गया है। जहाँ समग्र योग ‘अतिमानस’ के अवतरण द्वारा चेतना के रूपांतरण पर बल देता है, वहीं क्रियायोग प्राण-शक्ति के वैज्ञानिक नियंत्रण के माध्यम से शरीर-मन के ‘आंतरिक स्विचबोर्ड’ को संतुलित करने की प्रक्रिया प्रस्तुत करता है। शोध-पत्र यह प्रस्तुत करता है कि आधुनिक मानसिक अशांति का मूल कारण किसी बाह्य वस्तु का अभाव नहीं, बल्कि ‘स्वयं से दूरी’ है। अतः समाधान बाह्य संसाधनों में नहीं, बल्कि ऊर्जा के अंतर्मुखी प्रवाह और आत्म-स्मृति ; (Recollection) में निहित है। प्रदत्त अध्ययन द्वारा यह भी स्पष्ट होता है कि आध्यात्मिक उन्नति के लिए संसार का त्याग आवश्यक नहीं, बल्कि चेतना का आंतरिक रूपांतरण अपेक्षित है। अंततः, ‘खंडित’ दृष्टि से ‘समग्र’ दृष्टि की ओर यह यात्रा व्यक्तिगत शांति को वैश्विक कल्याण में रूपांतरित करने की क्षमता रखती है।
धर्म का नारी जीवन पर प्रभाव, स्थिति एवं दशा: एक समीक्षात्मक अध्ययन
धर्म का नारी जीवन पर प्रभाव, स्थिति
Ramkinkar Baij in the Light of Rabindranath: A Narrative of Modern Indian Sculpture
Rabindranath Tagore is a phenomenon in India. He charted new directions in literature, art, education, and culture. Although the Indian renaissance began through contact with Western knowledge and science, Tagore realized that true freedom of the mind in this country was impossible without independence in education. From this vision emerged Kala Bhavana, and Visva-Bharati was established. His ideas, consciousness, philosophy, and educational principles nurtured generations of thinkers across disciplines. Ramkinkar Baij emerged from the atmosphere of intellectual freedom that Tagore cultivated at Santiniketan. He stands as another marvel of Indian sculpture. Tagore recognized the fire of potential within Ramkinkar and granted him complete creative freedom, encouraging his artistic growth. Tagore’s efforts were not in vain. Ultimately, it was Ramkinkar who ushered in modernity in Indian sculpture. He opened new avenues of experimentation in concept, medium, and technique. He created the first environmental sculpture in India and pioneered abstract sculpture in the country. Fundamentally rooted in Tagore’s philosophy, it was his patronage that established Ramkinkar as the father of modern Indian sculpture. This study highlights that relationship and its significance.
'आपका बंटी' उपन्यास में स्त्रीत्व और मातृत्व का अंतर्द्वंद्व एवं संघर्ष
मन्नू भंडारी द्वारा लिखित 'आपका बंटी' (१९७१) हिंदी उपन्यास विधा का एक ऐसा मील का पत्थर है, जिसने समकालीन मध्यवर्गीय भारतीय समाज में पारिवारिक संस्था के विघटन और उससे उत्पन्न बाल-मनोविज्ञान के बिखराव को एक नई दिशा दी। परंतु, यह उपन्यास केवल बाल-मनोविज्ञान या दांपत्य-विघटन की कहानी मात्र नहीं है, बल्कि इसके केंद्र में आधुनिक नारी के अस्तित्वगत संकट का एक अत्यंत जटिल आयाम निहित है—'स्त्रीत्व' और 'मातृत्व' का पारस्परिक और अपरिहार्य संघर्ष। प्रस्तुत शोध पत्र शकुन के चरित्र के माध्यम से इस बात का विश्लेषण करता है कि किस प्रकार एक आधुनिक, आर्थिक रूप से स्वतंत्र और आत्मनिर्भर स्त्री जब अपने वैयक्तिक अस्तित्व (स्त्रीत्व) की रक्षा के लिए कदम उठाती है, तो उसका पारंपरिक मातृत्व किस प्रकार संकट में पड़ जाता है। पितृसत्तात्मक संरचना में 'माँ' को एक ऐसी अलौकिक, त्यागमयी और अमूर्त देवी के रूप में स्थापित किया जाता है जो अपनी वैयक्तिक इच्छाओं से रहित हो। जब शकुन अपनी शारीरिक, मानसिक और भावनात्मक आकांक्षाओं की पूर्ति हेतु पुनर्विवाह का मार्ग चुनती है, तो वह न केवल सामाजिक रोष का शिकार होती है, बल्कि उसका मातृत्व बंटी की मानसिक दुनिया को छिन्न-भिन्न कर देता है। यह शोध पत्र नारीवादी सिद्धांतांकन, सामाजिक-सांस्कृतिक संरचनाओं और पाठ्य-साक्ष्यों के आधार पर इस अनवरत द्वंद्व की मीमांसा करता है।
प्रेमचंद की कहानियों में अभिव्यक्ति दलित समाज
प्रेमचन्द जी हिन्दी के बहुमुखी प्रतिभा संपन्न साहित्यकार माने जाते हैं। प्रेमचंद जी के अधिकांश रचनाएँ आम आदमी को केन्द्र में रखकर ही लिखी गई हैं। प्रेमचन्दजी ने पीड़ित शोषित-दलित पर होने वाले अत्याचारों के साक्षी रहे हैं। इसलिए उनकी कहानियों में उभरी चिन्तन की भूमि बिलकुल स्वाभाविक और हर युग में प्रासंगिक है। दलित समाज की अभिव्यक्ति प्रेमचंद ने अत्यंत, यथार्थवादी और सामाजिक कुरीतियों के विरुद्ध संघर्ष के रूप में अभिव्यक्त किया है ।प्रेमचंद परिस्थितियों में जनमें एवं विचारों से पोषित कथाकार थे। उन्होंने अपनी कहानियों के माध्यम से दलित वर्ग के दुख-दर्द समझाने का प्रयास किया है। ‘ठाकुर का कुंआ’, ‘सदगति’, ‘कफन’, ‘गुल्लीडंडा’, विध्वंस’, ‘मुक्तिमार्ग’, ‘मंदिर’, ‘मंत्र’, इन कहानियों के माध्यम से सदियों से शोषित, अछूत माने जाने वाले वर्ग की नारकीय स्थिति, गरीबी और जातिगत भेदभाव को उजागर किया।
भक्तिकालीन साहित्य में भारतीय ज्ञान परंपरा का विस्तार एवं विश्लेषण
भारतीय ज्ञान परंपरा एक विशाल नदी की तरह है जो सदियों से प्रवाहमान है। यह एक ऐसी व्यापक और समृद्ध परंपरा है जो वेदों, उपनिषदों, महाकाव्यो, शास्त्रों और लोक साहित्य के माध्यम से विकसित हुई है। मध्यकाल तक आते-आते यह परंपरा संत साहित्य के रूप में जन साधारण के बीच पहुंचने लगी। संत कवियों ने समाज में धर्म, नैतिकता, प्रेम और ज्ञान का संदेश दिया। उन्होंने ज्ञान को जटिल धार्मिक अनुष्ठानों से मुक्त कर सहज, सरल और व्यावहारिक रूप में प्रस्तुत किया। संत कवियों ने ज्ञान, भक्ति और सामाजिक सुधार को केन्द्र में रखकर साहित्य की रचना की। कबीर, तुलसी, मीराबाई, सूरदास, रैदास, गुरु नानक, नामदेव, सेना, धन्ना जैसे संतों ने लोकभाषा में अपनी रचनाएँ लिखकर इस समृध्द ज्ञान परंपरा को केवल विद्धानों तक सीमित न रखते हुए जन साधारण तक पहुंचाने का कार्य किया। भक्तिकालीन साहित्य ने जांति - पाँति, धार्मिक पाखंड और सामाजिक विषमताओं पर प्रहार करते हुए प्रेम, समानता और भारतीय एकात्मकता तथा भाईचारे का संदेश दिया। वर्तमान परिप्रेक्ष्य में भी संत साहित्य की शिक्षाएं, उसका नैतिकतापरक दृष्टिकोण प्रासंगिक बना हुआ है। इसी कारण भक्तिकालीन साहित्य भारतीय ज्ञान परंपरा की सहिष्णुता, सामाजिक समरसता और नैतिक मूल्यों को पुनः स्थापित करने में सहायक रहा है। प्रस्तुत शोधपत्र में “भक्तिकालीन साहित्य में भारतीय ज्ञान परंपरा के विस्तार का विश्लेषण किया गया है। इस विषय के अध्ययन से यह स्पष्ट होता है कि भक्तिकालीन साहित्य में न केवल आध्यात्मिक जागरूकता को बढ़ावा दिया गया अपितु 7सामाजिक और बौध्दिक क्रांति में भी महत्वपूर्ण भूमिका का निर्वहन किया है।
The Influence of Victorian Novels on 21st-Century Literature
The enduring legacy of the Victorian era con-inues to shape the thematic, structural, and stylistic con-tours of Ist-century literature. Despite the widely acknowledged historical significance of 19th-century British fiction, tracing its specific semantic and structural influence on contemporary works remains a complex scholarly challenge. This difficulty stems largely from reliance on subjective qualitative analysis and historically biased literary datasets that over-represent canonical au-thors. This paper proposes a comprehensive computation-al and literary framework to systematically investigate how Victorian novels particularly those reflecting di-verse publication years and author demographics inform modern literary production.
The Notion of "Tradition" and "Modernity" in R.K. Narayan's Novel The Guide: A Computational and Socio -Economic Approach
The novel The Guide by R.K. Narayan presents a complex and enduring interplay between ancient Indian traditions and the encroaching forces of Western moder-nity. Through the convoluted journey of its protagonist, Raju who transitions from a corrupt tourist guide and manipulative manager to a reluctant spiritual ascetic-the narrative embodies the broader socio-cultural shifts of post-colonial India. Traditional qualitative readings of the novel have long debated the sincerity of Raju's ultimate t transformation and Rosie's commercialization of classical E dance, yet these interpretations often lack a formalized, c objective methodology.
वर्त्तमान युग में संत कबीर और महाकवि तुलसीदास के विचारों की प्रासंगिकता
प्रस्तुत शोध पत्र हिंदी साहित्य के भक्तिकाल के दो प्रमुख स्तंभों, संत कबीर और महाकवि तुलसीदास के विचारों की वर्तमान युग में प्रासंगिकता का विस्तृत और विश्लेषणात्मक अध्ययन किया गया है। कबीरदास जी जहां अपने निर्गुण पंथ और समाज सुधारवादी दृष्टिकोण के माध्यम से पाखंड, अंधविश्वास और सामाजिक कुरीतियों पर तीखा प्रहार करते हैं,
वर्तमान समय में रेशम कीट उद्योग में बोम्बईक्स मोरी (Bombyx mori) का आर्थिक एवं औषधीय उपयोग और महत्व
वर्तमान युग में रेशम कीट पालन (सेरिकल्चर) केवल पारंपरिक वस्त्र निर्माण तक सीमित नहीं रह गया है, बल्कि यह एक बहुआयामी वैज्ञानिक उद्योग के रूप में विकसित हो चुका है।
शैलेश मटियानी जी का उपन्यासों में आंचलिकता
आंचलिक शब्द आंचल से बना है अतः आंचलिक या आंचलिकता की व्याख्या के लिए अंचल शब्द का विवेचन है। अंचल शब्द मूलतः संस्कृत शब्द 'अंचल' है जिसकी व्युत्पत्ति 'अंच' धातु में अलच् प्रत्यय के योग हई है। इस प्रकार अंचल शब्द साड़ी के छोर देश के एक भाग और किसी क्षेत्र के एक पार्श्व का द्योतक है
महादेवी वर्मा और सुभद्रा कुमारी चौहान के काव्य में भारतीय ज्ञान परम्परा की झलक
भारतीय ज्ञान परम्परा विश्व की सबसे प्राचीन, समृद्ध और बहुआयामी परम्पराओं में से एक है। यह केवल धार्मिक या आध्यात्मिक विचारों तक सीमित नहीं है, बल्कि जीवन के समस्त पक्षों — सामाजिक, नैतिक, सांस्कृतिक, दार्शनिक, शैक्षिक और मानवीय मूल्यों — को अपने भीतर समाहित करती है। वेद, उपनिषद, पुराण, रामायण, महाभारत, बौद्ध और जैन दर्शन, लोक परंपराएँ तथा भारतीय साहित्य इस ज्ञान परंपरा के प्रमुख आधार हैं। भारतीय संस्कृति एक गहन महासागर है, जिसका मंथन करके साहित्य और विचार दोनों प्रकाशमान होते हैं। भारतीय ज्ञान परम्परा की विशेषता यह है कि यहाँ विभिन्न मतों और विचारों को समान रूप से स्थान दिया गया है। एक ओर उपनिषदों का आध्यात्मिक चिंतन है, तो दूसरी ओर चार्वाक दर्शन का भौतिकवादी दृष्टिकोण भी स्वीकार किया गया है। यह विविधता भारतीय ज्ञान परंपरा को अद्वितीय बनाती है। आधुनिक हिंदी साहित्य में अनेक कवियों ने भारतीय ज्ञान परम्परा के मूल तत्वों को अपने साहित्य में अभिव्यक्त किया है। महादेवी वर्मा और सुभद्रा कुमारी चौहान ऐसी ही दो महत्वपूर्ण कवयित्रियाँ हैं, जिनके काव्य में भारतीय सांस्कृतिक चेतना, नारी शक्ति, करुणा, त्याग, संघर्ष और आध्यात्मिकता के विविध स्वर दिखाई देते हैं।
हिंग्लिश का बढ़ता प्रभाव : हिंदी भाषा की चुनौतियाँ और संभावनाएँ
भाषा मानव जीवन के लिए संप्रेषण और परिवर्तनशील इकाई है, जो समाज के साथ हमेशा से विकसित होती रहती है। बदलते सामाजिक, आर्थिक और तकनीकी परिवेश में भाषाएँ भी नए रूप ग्रहण करती हैं। हिंग्लिश भाषा वर्तमान और डिजिटल संचार के दौर में भाषाओं के पारस्परिक संपर्क ने नए भाषिक रूपों को जन्म दिया है। हिंदी और अंग्रेज़ी के मिश्रण से उत्पन्न एक मिश्रित भाषा ऐसा ही एक प्रमुख उदाहरण है। प्रस्तुत शोध-पत्र में हिंग्लिश के उदय, उसके सामाजिक-भाषिक कारणों तथा हिंदी भाषा के स्वरूप पर उसके प्रभाव का विश्लेषण किया गया है। अध्ययन में यह पाया गया कि हिंग्लिश का प्रसार मुख्यतः शहरीकरण, शिक्षा, मीडिया और सोशल मीडिया के कारण हुआ है। हिंदी भाषा के संदर्भ में “हिंग्लिश” का उदय इसी परिवर्तन का प्रतीक है।हिंग्लिश वह मिश्रित भाषिक रूप है, जिसमें हिंदी और अंग्रेज़ी के शब्द, वाक्य संरचना तथा अभिव्यक्ति का संयुक्त प्रयोग होता है। आज के युवाओं, मीडिया और डिजिटल प्लेटफॉर्म पर इसका व्यापक उपयोग देखने को मिलता है।
A Classical Gem of Sanskrit Prose: Dandin’s Dasakumaracarita
The play and prose romance, Dandin’s Dasakumaracarita is divided into three parts --- Introduction, main part and conclusion. It gives a comprehensive idea and a new look into the transition phase from Ancient to Early medieval. We have to have a comprehensive idea of the work.
कमलेश्वर हिंदी कथा जगत में प्रमुख वक्ता के रूप में अवतीर्ण हुए । एक प्रगतिशील कथाकार होने के कारण उनमें जीवन की प्रतिबद्धता एवं शाश्वत मूल्यों के प्रति विद्रोह का आग्रह विद्यमान रहा है । हमारे समाज में ऐसी कई आदतें और परंपराएँ मौजूद हैं जो अज्ञानता पर आधारित हैं और हमारे समाज की प्रगति को अवरुद्ध कर दिया है । जाति व्यवस्था, छुआछूत, दहेज और पर्दा प्रथा की कठोरता से हमारे समाज को बहुत नुकसान हुआ है और यह फ़िल्में इन संकटों से लड़ने में बहुत मदद करती हैं । चूँकि उनका उपयोग अन्य बातों के अलावा, राष्ट्रीय एकता, निषेध, अंतरजातीय विवाह, परिवार नियोजन और निरक्षरता उन्मूलन को बढ़ावा देने के लिए किया जा सकता है । इस प्रकार के विषय हमारे समाज के परिवर्तन में सहायता कर सकते हैं । कमलेश्वर ने फिल्मों के द्वारा कठोर सामाजिक यथार्थ को भी लोगों के समक्ष प्रस्तुत किया । इस लेख में कमलेश्वर के उपन्यासों पर आधारित फिल्मों का विश्लेषण प्रस्तुत किया गया है ।
कथाकार रणेन्द्र जितने संजीदा कथाकार हैं, उतने ही संवेदनशील व्यक्ति भी हैं। अब तक की जितनी भी लिखी रचनाएं हैं, वे अच्छी ख्याति प्राप्त हैं। मूलरूप से देखा जाए तो रणेन्द्र जी की पहचान एक आदिवासी लेखक के रूप में ही होती है। कथाकार के रूप में अपनी अलग पहचान बनाने वाले रचनाकार की रचनाएं आज विश्व पटेल पर संवेदनशील लोगों को जाग रही हैं। मुख्य रूप से वे उन्हें शोषण, उत्पीड़न, घुटन, बलात्कार, करुणा, बेबसी एवं अत्याचार के खिलाफ आंदोलन करने का एक साथ प्रयास कर रहे हैं। रणेन्द्र जी ने अपने कार्यकाल के दौरान जितने भी अनुभव बटोरे उनको शब्दों के माध्यम से कविता, कहानी एवं उपन्यास में रचने का प्रयास किया है। रणेन्द्र जी का आदिवासी जनजातियों के साथ गहरा संबंध एवं जुड़ाव रहा है।
रणेन्द्र के उपन्यास ‘गायब होता देश’ में अभिव्यक्त आदिवासी जीवन-संघर्ष
रणेन्द्र एक उभरते हुए उपन्यासकार हैं, इन्होने अपने उपन्यासों के माध्यम से आदिवासी जीवन के विविध पक्षों को प्रस्तुत किया है। आदिवासी समाज से जुड़कर उनके दर्शन, जीवन-संघर्ष तथा समस्याओं को पाठकों तक पहुंचाते हैं। रणेन्द्र का उपन्यास गायब होता देश में झारखण्ड की मुण्डा जनजाति के जीवन दर्शन तथा जीवन संघर्षों का चित्रण है। इस जनजातीय समाज की मूल समस्या विस्थापन है। विस्थापन के बाद किसी भी समाज के लिए नए जगह में पुनः ढलना कठिन होता है। उनकी पूरी संस्कृति के विलुप्त होने का खतरा रहता है। भूमण्डलीकरण के नाम पर आदिवासियों की संस्कृति तथा समाज की अंत किया जा रहा है। ‘गायब होता देश’ शीर्षक भी आदिवासियों की इस समस्या को चरितार्थ करती है। आदिवासियों के विरोध को शासन के प्रत्येक स्तर पर दबा दिया जाता है, उनको उनकी ही संपत्ति जल, जंगल और जमीन से बेदखल कर दिया जाता है। आदिम समाज की यह तमाम समस्या रणेंद्र के इस उपन्यास मे चित्रित है।
बिरसा मुंडा का ‘उलगुलान’ और आदिवासी लोक साहित्य
प्रस्तुत शोध आलेख भारतीय जननायक बिरसा मुंडा के संरचनात्मक दृष्टिकोण और आदिवासी लोक साहित्य में व्याप्त उनकी धारणाओं पर आधारित है। बिरसा मुंडा ने कैसेअपनी आलोचनात्मक और रणनीतिक दृष्टियों से औपनिवेशिक शासनसत्ता से आदिवासी समाज को मुक्ति दिलाया और समाज एवं राष्ट्र निर्माण में अपना योगदान दिया। यह आलेख इसी अवधारणा पर आदिवासी लोक में व्याप्त विचारों पर विश्लेषणात्मक चिंतन प्रस्तुत करता है।
इंदौर शहर में स्वच्छ भारत मिशन का आर्थिक महत्व: एक मात्रात्मक एवं विश्लेषणात्मक अध्ययन
स्वच्छ भारत मिशन (SBM) भारत सरकार की एक प्रमुख सामाजिक-आर्थिक पहल है, जिसका उद्देश्य स्वच्छता एवं सफाई व्यवस्था में सुधार के माध्यम से सार्वजनिक स्वास्थ्य, उत्पादकता और शहरी अर्थव्यवस्था को मजबूत करना है। इस मिशन के अंतर्गत इंदौर शहर ने राष्ट्रीय स्तर पर लगातार प्रथम स्थान प्राप्त कर एक प्रभावी एवं आदर्श शहरी मॉडल प्रस्तुत किया है। प्रस्तुत शोध पत्र में इंदौर शहर में स्वच्छ भारत मिशन के आर्थिक महत्व का वर्णनात्मक एवं मात्रात्मक दृष्टिकोण से विश्लेषण किया गया है। यह अध्ययन वर्ष 2014 से 2023 तक की अवधि के द्वितीयक आंकड़ों पर आधारित है। शोध में स्वच्छ भारत मिशन के विभिन्न आर्थिक आयामों जैसे रोजगार सृजन, स्वास्थ्य व्यय में कमी, नगर निगम राजस्व, ठोस अपशिष्ट प्रबंधन से प्राप्त आय तथा पर्यटन एवं निवेश में वृद्धि का अध्ययन किया गया है। द्वितीयक आंकड़ों, तुलनात्मक विश्लेषण तथा लागत–लाभ दृष्टिकोण के आधार पर अध्ययन से यह निष्कर्ष प्राप्त होता है कि स्वच्छ भारत मिशन ने इंदौर की शहरी अर्थव्यवस्था को सतत एवं समावेशी विकास की दिशा में आगे बढ़ाने में महत्वपूर्ण भूमिका निभाई है। स्वच्छता सुधारों ने न केवल नागरिकों के जीवन स्तर को बेहतर बनाया है, बल्कि रोजगार के अवसरों, आर्थिक गतिविधियों और शहर की निवेश क्षमता को भी बढ़ावा दिया है।
वर्तमान समय में प्रासंगिक यथार्थवादी कथाकार : अमरकांत
यह शोध-पत्र हिंदी साहित्य के प्रमुख यथार्थवादी कथाकार अमरकांत को वर्तमान समय की प्रासंगिकता के संदर्भ में विश्लेषित करता है। अमरकांत (1925-2014) का जन्म उत्तर प्रदेश के बलिया जिले के गाँव नगरा में हुआ। उनके जीवन की प्रारंभिक घटनाएँ, क्रांतिकारी विचारों से प्रभाव, गांधी-नेहरू-जयप्रकाश नारायण जैसे व्यक्तित्वों का असर और मध्यवर्गीय संघर्षों से भरा उनका अपना अनुभव उनके साहित्य की आधारशिला बने। अमरकांत नई कहानी आंदोलन के प्रमुख हस्ताक्षर हैं, जिन्होंने आधुनिकतावाद के आकर्षण से बचते हुए देशी परिवेश, मध्यवर्गीय जीवन, शोषण, बेरोजगारी, आर्थिक विपन्नता, मानवीय संबंधों के टूटने और पूँजीवादी व्यवस्था की विकृतियों को यथार्थवादी ढंग से चित्रित किया। उनकी प्रमुख कहानियों — ‘जिंदगी और जोंक’, ‘बहादुर’, ‘इंटरव्यू’, ‘डेप्यूटी कलेक्टरी’, ‘दोपहर का भोजन’, ‘हत्यारे’, ‘देश के लोग’, ‘कुहासा’, ‘निर्वासित’ आदि — के माध्यम से लेखक दिखाता है कि अमरकांत का साहित्य आज भी पूर्णतः प्रासंगिक है क्योंकि इनमें वर्णित बेरोजगारी, शोषण, भ्रष्टाचार, अंधविश्वास, परिवारिक विघटन और निम्न-मध्यवर्ग की पीड़ा आज के भारत में भी जीवंत हैं।अमरकांत की विशेषता यह है कि वे केवल बौद्धिक सहानुभूति नहीं दिखाते, बल्कि स्वयं उस दयनीयता और असफलता का हिस्सा बनकर लिखते हैं। निष्कर्षतः शोध-पत्र अमरकांत को समकालीन यथार्थवादी कथाकार के रूप में प्रतिष्ठित करता है, जिनकी रचनाएँ आज भी समाज की विसंगतियों को उजागर करने और मानवीय संवेदना जगाने में सक्षम हैं।
डॉ. किरण कुमारी ने अपने गज़ल संग्रह “ज़िंदगी के रंग” द्वारा हिंदी गज़ल लेखन की दुनिया में इंद्रधनुषी रंग के साथ जीवन के विविध आयामों को उकेर कर समाज की समकालीन चेतना को बड़ी बारीकी के साथ शब्दों में पिरोया है । डॉ. किरण कुमारी का यह गज़ल संग्रह “जिंदगी के रंग” (दिशा इंटरनेशनल पब्लिशिंग हाउस, 2020) समकालीन हिंदी गज़ल साहित्य के भंडार में एक ऐसे दीप्त रत्न के रूप में सुशोभित हो रहा है , जो मानवीय संवेदनाओं और सामाजिक चेतना के विविध पहलुओं को अनेक रंगों में भर कर एक भाव संसार तैयार करता है। यह संग्रह केवल शब्दों का संकलन नहीं, बल्कि मानवीय संवेदनाओं, सामाजिक विसंगतियों और आत्म-साक्षात्कार का एक जीवंत कोलाज है।इसमें प्रेम का माधुर्य भी है और विरह की टीस भी । समाज की विसंगतियों पर कटाक्ष है और बदलती दुनिया के प्रति गहरी चिंता भी। इन्होंने अपनी कलम से किसी काल्पनिक लोक की रचना नहीं की, बल्कि हमारे आसपास की धड़कती सच्चाई को स्वर दिया है। एक लेखिका के तौर पर डॉ. किरण कुमारी ने स्त्री जीवन के उन अनछुए पहलुओं को बहुत बारीकी से छुआ है, जो अक्सर पारंपरिक विमर्श में छूट जाते हैं। उनकी गज़लें स्त्री के अस्तित्व, उसके अधिकारों और उसकी अदम्य इच्छा शक्ति का प्रतिनिधित्व करती हैं।
बलवंत सिंह कि कहानियों में पंजाबी संस्कृति का प्रतिबिम्ब
बलवंत सिंह का जन्म जून 1921 गुजरावाला , पंजाब में हुआ 1937 से बलवंत सिंह ने कहानी लिखना शुरू किया , उनकी रचनाएँ, इलाहबाद वह दिल्ली की पत्रिकाओं में प्रकाशित हुई। बलवंत सिंह की मुख्य कहानी संग्रह में 'जग्गा' , 'पहला पत्थर' , 'तार व् पौद' ,' हिंदुस्तान हमारा', 'पंजाब हमारा' , 'चिलमन' , और 'देवता का जन्म' का शुमार होता है तो दूसरी तरफ उनके उपंन्यासों में 'रात चोर और चाँद' , ' एक मामूली लड़की', 'औरत और आबशार' , 'काले कोस' , 'रावी पार', और 'चाक्पीरां का जस्सा' मुख्य हैं। बलवंत सिंह उर्दू के उन् प्रमुख साहित्यकारों में से एक हैं जिन्होंने अपनी कहानियो से समाज को एक नयी दिशा देने का काम किया उनकी कहानियों में पंजाब के गावँ की जिवंत तस्वीर देखने को मिलती है , उनके रचनाओं में पंजाब की ग्रामीण शैली , मेहनतकश अवाम , किसान , मजदूर और आम लोगो की समस्याओं और उनकी भावनाओं का सजीव चित्रण बोल चाल की भाषा में देखने को मिलता है. उनकी कहानियों में उर्दू और पंजाबी भाषाओं का सुन्दर संगम देखने को मिलता है उनकी कहानियों और उपन्नियासो का सम्बन्ध पंजाब से है , पंजाब की मेहनतकश आवाम और कदम कदम पर उनके साथ होने वाले ज़ोर ज़बरदस्ती , डाकाजनी शिक्षा की कमी , लूट - खसोट और महिलाओं के शोषण को बहुत खूबसूरती से अपने कहानियो में पेश किया है बलवंत सिंह की सबसे अछि बात यह है कि वह पंजाब में पैदा हुए और बहुत कम दिन वह वहां रहें बावजूद इसके वह उमरभर पंजाब को भूल नहीं पाए , जिस तरह से उन्होंने पंजाब के खेत - खलियान , रहन- सहन , सांस्कृतिक विरासत का वर्णन किया है उससे उनके पंजाब से रूहानी लगाओ का हम् बखूबी अंदाजा लगा सकते हैं। उन्हें उत्तर प्रदेश साहित्य अवार्ड , पटिआला सरकार साहित्य अवार्ड और पंजाब सरकार शिरोमणि साहित्य अवार्ड से नवाज़ा गया